ഫ്ലൈറ്റിന് തകരാറ് പറ്റി , തിരിച്ചിറക്കി, പേടിയുണ്ടോയെന്ന് ചോദിച്ച ദുല്ഖറിനോട് അമാല് പറഞ്ഞത്... മലയാളത്തിലും തെന്നിന്ത്യയിലും ഒരു പോലെ ആരാധകരുള്ള താരമാണ് ദുല്ഖര് സല്മാന്. ഇന്ന് ദുല്ഖറിന്റെ 35ാം പിറന്നാളാണ്. നടന് പിറന്നാള് ആശംസ നേര്ന്ന് ആരാധകരും സുഹൃത്തുക്കളും സിനിമാ ലോകവും രംഗത്ത് എത്തിയിട്ടുണ്ട്. കുടുംബപ്രേക്ഷകരും യൂത്തും ഒരുപോലെ ഇഷ്ടപ്പെടുന്ന താരമാണ് ദുല്ഖര് സല്മാന്. ഭാഷാവ്യത്യാസമില്ലാതെ ഡിക്യുവിന്റെ ചിത്രങ്ങള് തെന്നിന്ത്യന് സിനിമാ ലോകത്ത് ചര്ച്ചയാവാറുണ്ട്. ഐശ്വര്യ റായി ബച്ചന് വീണ്ടും ഗര്ഭിണിയോ, പുതിയ ചിത്രം വൈറല്, ബേബി ബംപ് കുറിച്ച് ആരാധകര് ദുല്ഖര് സല്മ്മാനോടൊപ്പം തന്നെ അദ്ദേഹത്തിന്റെ ഭാര്യ അമാലും പ്രേക്ഷകരുടെ പ്രിയങ്കരിയാണ്. ഇവരുടെ വിവാഹവും പ്രണയവും ഒരുമിച്ചുള്ള യാത്രകളും സിനിമാ കോളങ്ങളിലും പ്രേക്ഷകരുടെ ഇടയിലും ചര്ച്ചയാവാറുണ്ട്. നടന്റെ പിറന്നാളിനോടനുബന്ധിച്ച് ദുല്ഖറിന്റേയും അമാലിന്റേയും ഹണിമൂണ് കഥ സോഷ്യല് മീഡിയയില് വൈറലാവുകയാണ്. അധികം പരിചയമില്ലാത്ത രണ്ട് പേര് പരിചയമില്ലാത്ത രാജ്യത്തേയ്ക്ക് ഹണിമൂണിന് പോയതിനെ കുറിച്ചാണ് താരങ്ങള് പറയുന്നത്. വനിതയ്ക്ക് മുമ്ബ് നല്കിയ അഭിമുഖമാണ് ഇപ്പോള് വീണ്ടും ചര്ച്ചയാകുന്നത്. അത് മാത്രമാണ് ഇപ്പോഴും പറയാനുള്ളത് മുകേഷിന്റെ വിവാഹമോചനത്തെ കുറിച്ച് സരിതയുടെ പ്രതികരണം വിവാഹശേഷമുള്ള പ്രണയം അറേഞ്ച്ഡ് മാര്യേജ് ആയിരുന്നു ഞങ്ങളുടേത്. വിവാഹത്തിന് ശേഷം തീവ്രമായി പ്രണയിക്കുകയായിരുന്നു എന്നാണ് ദുല്ഖര് പറയുന്നത് . അറേഞ്ചിഡ് മാര്യേജിലും പ്രണയമുണ്ട്. ആ ബന്ധത്തില് വല്ലാത്തൊരു പുതുമയുണ്ട്. വിവാഹത്തോടെയാണ് അവിടെ പ്രണയം തുടങ്ങുന്നത്. വിവാഹത്തിന് മുന്പ് ഞങ്ങള്ക്ക് രണ്ട് പേര്ക്കും തങ്ങളെ കുറിച്ച് അധികമൊന്നും അറിയില്ലായിരുന്നെന്നും ദുല്ഖര് പറയുന്നു. വിമാനയാത്ര പേടി ഹണിമൂണിന് പോയപ്പോഴുണ്ടായ സംഭവവും നടന് പറയുന്നുണ്ട്. ഞങ്ങള്ക്ക് രണ്ട് പേര്ക്കും ഒട്ടും അറിയാത്ത രാജ്യമായ സൗത്ത് ആഫ്രിക്കയായിരുന്നു ഹണിമൂണിനായി തിരഞ്ഞെടുത്തത്. രണ്ട് പേരും അതിന് മുന്പ് പോയിട്ടില്ലായിരുന്നു. അറിയാത്ത രാജ്യത്ത് വെച്ച് പരസ്പരം മനസ്സിലാക്കാന് ശ്രമിക്കുന്ന രണ്ട് പേരായിരുന്നു ഞങ്ങള്. ആ യാത്രയില് വെച്ചായിരുന്നു അമാലിന് വിമാനയാത്ര ഭയങ്കര പേടിയാണ് അറിയുന്നത്. ആ യാത്രയില് എയര് ടാക്സില് വരെ ഞങ്ങള്ക്ക് യാത്ര ചെയ്യേണ്ടി വന്നിരുന്നു. വിമാനയാത്രക്കിടെ സംഭവിച്ചത് വിമാനയാത്രയ്ക്കിടെ ഉണ്ടയ ഒരു സംഭവവും ദുല്ഖര് അഭിമുഖത്തില് പറഞ്ഞിരുന്നു. പതുക്കെ പതുക്കെ വിമാനയാത്രകളോടുള്ള പേടി മാറ്റിയെടുത്തപ്പോഴാണ് ആ വലിയ സംഭവം നടക്കുന്നത്. തിരിച്ചു വരുമ്ബോള് ഞങ്ങളുടെ ഫ്ലൈറ്റിന് എന്തോ തകരാറ് പറ്റിയതിനെ തുടര്ന്ന് തിരിച്ച് ഇറക്കി. ഒട്ടുമിക്ക യാത്രക്കാരും പേടിച്ച് പോയി. ഞാന് ആ സമയം അമാലിനോട് ചോദിച്ചു. പേടിയുണ്ടോ എന്ന്... ഇല്ലായെന്നാണ് പറഞ്ഞത്. ഒരു പ്രതിസന്ധിയില് പ്രിയപ്പെട്ടവര് കൂടെയുണ്ടെങ്കില് നമ്മളെ അത് ബാധിക്കില്ലെന്ന് കേട്ടിട്ടുണ്ട്. പക്ഷെ ഞാന് നേരില് കാണുന്നത് ആദ്യമായിട്ടാണെന്നായിരുന്നു അമാലിന്റെ മറുപടി. അവിടെ വെച്ചാണ് ദുല്ഖറിന് ഭക്ഷണത്തിനോടുള്ള ഇഷ്ടത്തെ കുറിച്ച് താന് അറിഞ്ഞതെന്നും അമാലും പറഞ്ഞു. സാധാരണ സിനിമക്കാര് അധികം ഭക്ഷണം കഴിക്കില്ലെന്നാണ് കേട്ടിട്ടുള്ളത്. എന്നാല് ദുല്ഖര് അവിടത്തെ ഭക്ഷണം ആസ്വദിച്ച് കഴിക്കുകയായിരുന്നെന്ന് അമാലും പറയുന്നു. അമാലിനോടൊപ്പമുള്ള റൊമാന്സ് ഡിക്യുവും അമാലും തമ്മിലുളള റൊമാന്സിനെ കുറിച്ചു ചോദിച്ചിരുന്നു. കൂടുതല് റൊമാന്റിക് ആകുമ്ബോള് എന്താണ് ചെയ്യാറുള്ളതെന്നായിരുന്നു ചോദ്യം. സാധാരണ എല്ലാവരും ചെയ്യുന്ന കാര്യങ്ങള് തന്നെയാണ് ചെയ്യുന്നത്. ഭാര്യയ്ക്ക് വാച്ച് സമ്മാനമായി കൊടുക്കും. ചിലപ്പോള് പൂവ് കൊടുക്കും. പിറന്നാളിന് ക്യാന്ഡില് ലൈറ്റ് ഡിന്നറിന് കൊണ്ട് പോകും, ചോദ്യത്തിന് ഉത്തരമായി നടന് പറയുന്നു. ഞങ്ങള്ക്ക് പറയാനുള്ളത് ദുല്ഖര് സല്മാന് ഹൃദയം നിറഞ്ഞ പിറന്നാള് ആശംസകള്. source: filmibeat.com